Държавен вестник, бр. 73, 2021 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  73
9 
Правило 9 
Държавен пристанищен контрол във връзка с експлоатационните изисквания* 
1  Кораб, който се намира в пристанище или офшорен терминал на друга страна, подлежи на 
проверка от надлежно упълномощени от тази страна служители във връзка с експлоатационните 
изисквания съгласно настоящото приложение. 
2  Когато има ясни основания да се смята, че капитанът или екипажът не са запознати със 
съществените процедури на борда на кораба, свързани с предотвратяването на замърсяване с вредни 
вещества, страната предприема такива стъпки, включително извършване на подробна проверка и, 
ако е необходимо, гарантира, че корабът няма да плава, докато ситуацията не бъде приведена в ред в 
съответствие с изискванията на настоящото приложение. 
3  Процедурите, свързани с държавния пристанищен контрол, предвиден в член 5 от настоящата 
Конвенция, се прилагат към настоящото правило. 
4  Нито една разпоредба от настоящото правило не се тълкува като ограничаваща правата и 
задълженията на дадена страна, осъществяваща контрол върху експлоатационните изисквания, 
специално предвидени в настоящата Конвенция. 
■ Глава 2 – Проверка на съответствието с разпоредбите на 
настоящото приложение 
Правило 10 
Приложение 
Страните използват разпоредбите на Кодекса за прилагане, при изпълнението на своите задължения 
и отговорности, съдържащи се в настоящото приложение. 
Правило 11 
Проверка на съответствието 
1   Всяка страна подлежи на периодични одити от Организацията в съответствие с одитния стандарт, 
за да се провери спазването и прилагането на настоящото приложение. 
2  Генералният секретар на Организацията отговаря за администрирането на одитната схема въз 
основа на насоките, разработени от Организацията. 
3  Всяка страна носи отговорност за улесняване на провеждането на одита и изпълнението на 
програма за действия за отстраняване на констатациите въз основа на насоките, разработени от 
Организацията. † 
4 Одитът на всяка от страните: 
.1 
е на база общ график, разработен от Генералния секретар на Организацията, като се вземат 
предвид насоките, разработени от Организацията; и 
.2 
се провежда периодично, като се вземат предвид насоките, разработени от Организацията. 
*  Вижте процедурите за държавен пристанищен контрол, приети от Организацията с Резолюция А.1052(27). 
†  Вижте рамката и процедурите за одитната схема на държавите членки на ММО (Резолюция А.1067(28)). 
10 
 
Допълнение към приложение III 
Критерии за идентифициране на вредни вещества в  
опакована форма 
 
△ За целите на настоящото приложение вредни вещества са вещества, различни от радиоактивни 
материали,* идентифицирани по някой от следните критерии:† 
(a)   Остра (краткосрочна) опасност за водната среда 
 
Категория: Остра опасност, категория 1 
96 часа LC50 (за риби)                                                                     ≤ 1 mg/L и/или 
48 часа EC50 (ракообразни)                                                            ≤ 1 mg/L и/или 
72 или 96 часа ErC50 (за водорасли или други водни растения)     ≤ 1 mg/L 
 
(b)  Дългосрочна опасност за водната среда 
(i)    Вещества, които не са бързо разградими и за които са налице подходящи данни за 
хронична токсичност 
 
Категория: Хронична опасност, категория 1 
Хронична NOEC или ECx (за риби)                                                   ≤ 0,1 mg/L и/или 
хронична NOEC или ECx (за ракообразни)                                    ≤ 0,1 mg/L и/или 
хронична NOEC или ECx (за водорасли или други водни растения)      ≤ 0,1 mg/L 
 
Категория: Хронична опасност, категория 2 
Хронична NOEC или ECx (за риби)                               ≤ 1 mg/L и/или  
хронична NOEC или ECx (за ракообразни)                    ≤ 1 mg/L и/или 
хронична NOEC или ECx (за водорасли или други водни растения) ….≤ 1 mg/L 
 
 
 
 
(ii)   Вещества, които са бързо разградими и за които са налице подходящи данни за хронична 
токсичност 
 
Категория: Хронична опасност, категория 1 
Хронична NOEC или ECx (за риби)                                 ≤ 0,01 mg/L и/или  
хронична NOEC или ECx (за ракообразни)                   ≤ 0,01 mg/L и/или 
хронична NOEC или ECx (за водорасли или други водни растения) ≤ 0,01 mg/L 
 
 
 
Категория: Хронична опасност, категория 2 
Хронична NOEC или ECx (за риби)                                     ≤ 0,1 mg/L и/или  
хронична NOEC или ECx (за ракообразни)                     ≤ 0,1 mg/L и/или  
хронична NOEC или ECx (за водорасли или други водни растения) ≤ 0,1 mg/L 
 
 
*  Вижте клас 7, както е определен в глава 2.7 от Международния кодекс за превоз на опасни товари по море. 
†  Критериите са базирани на критериите, разработени от Глобалната хармонизирана система на ООН за класифициране и 
етикетиране на химикали, с измененията. За дефинициите на съкращения или термини, използвани в настоящото 
допълнение, вижте съответните параграфи от Международния кодекс за превоз на опасни товари по море.